Document ID: 32005D0764

32005D0764
L 288/56
JURNALUL OFÍCIAL AL UNIUNII EUROPENE
DECIZIA COMISIEI
din 28 octombrie 2005
de modificare a Deciziei 93/52/CEE în ceea ce privește recunoașterea statutului de indemn de bruceloză (B. melitensis) pentru provincia Grosseto din regiunea Toscana din Italia și de modificare a Deciziei 2003/467/CE în ceea ce privește recunoașterea statutului de indemn de bruceloză bovină pentru Franța
[notificată cu numărul C(2005) 4187]
(Text cu relevanță pentru SEE)
(2005/764/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de sănătate animală care afectează schimburile intracomunitare cu bovine și porcine (1), în special anexa A punctul II subpunctul 7,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile comerciale intracomunitare cu ovine și caprine (2), în special anexa A capitolul I punctul II,
întrucât:
(1)
Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (B. melitensis) și recunoașterea oficială, pentru aceste teritorii, a statutului de stat membru indemn sau de regiune indemnă în mod oficial (3) întocmește lista regiunilor din statele membre care sunt recunoscute oficial indemne de bruceloză (B. melitensis), în conformitate cu Directiva 91/68/CEE.
(2)
În provincia Grosseto din regiunea Toscana, cel puțin 99,8 % din exploatațiile de ovine sau de caprine sunt recunoscute oficial indemne de bruceloză. De asemenea, această provincie s-a angajat să respecte alte condiții stabilite de Directiva 91/68/CEE în ceea ce privește controalele aleatorii care trebuie efectuate atunci când provincia în cauză a fost recunoscută indemnă de bruceloză.
(3)
Prin urmare, provincia Grosseto din regiunea Toscana trebuie recunoscută oficial indemnă de bruceloză (B. melitensis) în ceea ce privește exploatațiile de ovine și de caprine.
(4)
Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (4) întocmește listele regiunilor din statele membre declarate indemne de tuberculoză bovină, bruceloză bovină și leucoză enzootică bovină.
(5)
După evaluarea de către Comisie a documentelor prezentate de Franța dovedind respectarea tuturor condițiilor prevăzute de Directiva 64/432/CEE în ceea ce privește absența brucelozei bovine, trebuie ca întregul teritoriu al respectivului stat membru să fie declarat oficial indemn de respectiva boală.
(6)
Prin urmare, Deciziile 93/52/CEE și 2003/467/CE trebuie modificate în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa II la Decizia 93/52/CEE se modifică în conformitate cu anexa I la prezenta decizie.
Articolul 2
Anexa II la Decizia 2003/467/CE se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 28 octombrie 2005.

Labels: 18
6